Бастакы 6aha

САЙСАРЫ КҮӨЛЭ

(Былыргы үһүйээннэртэн уонна историяҕа киирбит докумуоннартан)

Илин Сибиир хоту диэки түһэр өрүстэриттэн саамай бөдөҥнөрө Улахап өрүс диэн ааттанара. Ити өрүс орто сүүрүгүн арҕаа быраанын анныгар үс yhyн хочолор субуруһан сыталлар. Олор Эркээни, Туймаада, Эҥсиэли диэн ааттаналлара. Онно ынах cүөһүнү, сылгыны иитэр, ону таһынан бултаан аһыыр ypaaҥxaй сахалар уонна аҕыйах ахсааннаах юкагирдар олороллор. Ол саҕана бастакы нууччалар кэлбиттэрэ.

Улуу Туймаада хочото Бадарах, Сайсары, Тулагы, Киллэм хонууларыгар арахсара. Итилэртэи Сайсары хонуута, арҕаа быраантан быдаи үрдээн турар Чочур мыраантан саҕалаан, аллара Улахан өрүс диэки түстэр түһэн, кыра булгунньахтаах Күөх хонууну туораан, Хатыыстаах арыытыттан иҥнэрэ. Онтон атыттара өрүс биэрэктэригэр тиийтэлииллэрэ.

Чочур мыраан анныгар Ытык Күөл диэн yhyн синньигэс күөл соҕурууттан хоту диэки тардыллан сытара. Ол чугаһыттан Хатыҥ Үрэх мыраантан уутун тардан ылан Ypүҥ Күөлгэ түһэрэ, онтон уу үрүйэ устун улахан өрүскэ киирэрэ.

Ытык Күөлтэн аллара диэки, быыстаан-арыттаап, кыра-кыра хонуулардаах тиит, хатыҥ, харыйа, талах, ыарҕа мастар балай эрэ кэтит балаһалара баара.

Онтон өссө аллара намыһах сыырдаах, киэҥ соҕус, ыраас уулаах, араас балыктаах, кыта-кыйма харамайдаах Сайсары күөл сайыҥҥы күп уотугар күлүмүрдүү оонньуура. Тула өртө барыта күөх чыычаахтар көрүлүү-нарылыы ыллыыллара, көҥүл-босхо көччүйэллэрэ.

Сайсары күөлүн соҕуруу өртүгэр Сайсары Аччыгый булгунньаҕа турара. Ол булгунньах анныгар Тыгын ойбоно диэн кыра көлүйэ баара: сайынын бадараана суох буолан, cүөһү уулууругар олус табыгастааҕа. Ол соҕуруу өртүгэр уулаах Аппаны кытары кыра сибээстээҕэ. Anna уута өрүс хомотун биэрэгинээҕи билииттэн тиийэн иҥнэрэ. Билии устун Anna yҥyop aahap суоллааҕа. Бу Сайсары Аччыгый булгунньаҕыттан хотугулуу-apҕaa aahap диэки Сайсары Улахан булгунньаҕа, сорохтор ону Тыгын булгунньаҕа дииллэрэ, лөглөйөн турара. Булгунньах тас өртө хара туой буортан, оттон ис өртө кырылас кумахтан үөскээбит эбит. Ол хара туойтан оччотооҕу олохтоохтор бэйэлэригэр туой күөстэри уонна кыра боччуктары охсор эбиттэр. Мантан инники өттүгэр Сайсары Улахан булгунньаҕын, сорохтор Тыгын булгунньаҕа диэччилэрин, кылгатаммыт Сайсары булгунньаҕа диэн суруйар буолуохпут. Сайсары булгунньаҕыттан соҕуруулуу-илин диэки чугас Дириҥ көлүйэ диэн баара. Ону кэнники, буорунан-сыыһынан толорон, суох гыммыттара. Дириҥ көлүйэттэн соҕуруулуу-илин тэйиччи соҕус Күөрээйи диэн бэрт үчүгэй көлүйэ сиккиэр тыалтан аргыый аҕай долгуйа, долгуннура сытара. Ону эмиэ суох гыммыттара, көлүйэ оннугар Таас көстүүнэйи туппуттара.

Сайсары күөлүн хотугулуу-apҕaa өртүгэр Тыгын тойон XVII үйэ бастакы чиэппэригэр, Эркээни хочотуттан көһөн кэлэн, туттубут улахан дьиэтэ-уота, күрүөтэ-хаһаата, сүөһүтэ-aha, баайа-дуола иьиргийэн турара. Бу хонуу ол-бу өртүгэр кини дьоно-сэргэтэ тарҕанан олороллоро. Холобур, мыраан Ypүҥ күөл үрдүнээҕи тэллэҕэр хас да ыаллар бааллара.

Тыгын тойон ити ньиргийбит дьиэтигэр-уотугар син балай эрэ өр олорон кырдьа быһыытыйбыт. Итиннэ Тыгын кырдьаҕас улахан уҥуохтаах, үчүгэй дьүһүннээх сытыы-хотуу тыллаах-өстөөх, оҕо эрдэҕиттэн Аамый диэн таптал ааттаах (элбэх оонньуурун "аамыйдаабыт" кыысчаан) кэргэнин, Тыҥааны-Куо диэн кыыһын, аҕыйах саастаах Таас Уллуҥах диэн уолун кытары бииргэ олорбут. Уоллаах кыыһа бу дьиэҕэ Аамыйтан төрөөбүттэрэ. Оттон атын уолаттара уонна кыргыттара, атын-атын ийэлэртэн төрөөбүт буоланнар, сүүрбэлэриттэн биэс уоннарыгар диэри саастаах дьоннор Эркээни, Туймаада хочолорун устун тарҕанан, ыал буолан, оҕо төрөтөн олорбуттар эбит. Уолаттарыттан күндү кииһинэн уонна саһылынан төлөнөр дьаһаах (нолуок) испииһэгэр Откуурай, Бөдьөкө, Чаллай, Түһүк, Чабда, Чомпу, Күрдьүгэс, Этиэнэ, Ыбах

Тогуохта ааттара киирбиттэрэ. Манна дьаһаах түһэриллэн эрдэҕинэ, сыыһа туттаран, Орто Халымаҕа кyonnyт Хардаҕастай Бэргэн уонна эрдэ өлбүт Таас Уллуҥах ааттарав суохтар.

Caйcapы күөлүн хотугулуу-apҕaa кытыытыгар, били ньиргийбит улахан дьиэтигэр-уотугар, Тыгын кырдьаҕас өр сыллар усталарыгар олорбут. Ол олорон, сахалар биистэрин уонна аҕаларын уустарын бэйэтин салайыытыгар киллэрэ сатаабыт, онтуката соччо кыаллыбатах. Оноп Тыгын бэйэтэ кырдьан-буорайан хаалбыт.

Тыгын ол курдук буорайан олордоҕуна, арай, биир саас икки дьикти киһи, кыра оҥочоҕо олорон, өpүһү таҥнары устан, тиийэн кэлбиттэр. Кинилэр саһархай баттахтаахтара, маҥан дьүһүннээхтэрэ, күөхтүҥү харахтаахтара, үрдүк муруннаахтара, туспа тыллаахтара, сымнаҕас көрүҥнээхтэрэ. Тыгын оҕонньор кинилэри сөбүлүү көрбүтэ, онон кыра ураһатыгар олордор буолбута. Ураһатын иһэ ыраас этэ, төгүрүччү хас да ороннооҕо, ортотугар уот оттор холумтаннааҕа. Туттар сэп-сэбиргэл, сытыы сүгэлэр-быһахтар, талах уонна дүлүҥ олоппостор бааллара, таҥас-сап да баара. Биир орон аттыгар төгүрүк сирэйдээх, үс үрдүк атахтаах, олору бөҕөргөтөр уопсай хаптаһыннардаах мас сандалы турара. Тыгын кырдьаҕас, илиитинэн кэпсэтэн, кэлбит дьонун онно киллэрбит, талах олоппосторго олордубут уонна икки opoҥҥo эһэ тириилэрин тэлгээбит, сыттык уурталаабыт, илиитинэн манна утуйалларын ыйбыт уонна дьиэтиттэн аһылык аҕалтара барбыт.

Тыгын дьиэтин таһыгар кэлбитэ дьон-сэргэ элбээбит эбит. Бары саҥа кэлбит дьикти дьон тустарынан улахан сонуну истээри гыналлар эбит. Оҕонньор тугу көрбүтүн-билбитин кэпсээбит. Кини уруккуттан туох эмэ наадалаах сырыыга барарыгар үчүгэй дьүһүннээх эдэр дьахталлары уонна кыргыттары ынах сүөһүнү көрөөччүлэринэн, биэни ыаччыларынан илдьэ барар идэлээҕэ. Онон бу сырыыга үс-түөрт үчүгэй дьүһүннээх дьахталларга күн аайы caҥa кэлбит дьоҥҥо көйүү кымыһы уонна бэлэмнэммит аһылыгы таһалларыгар сорудах биэрбитэ. Аны бу дьахталлартан биир ордук саталлаахтарыгар кэнники күннэргэ аһылык иһитин-хомуоһун хомуйууга кыһанарыгар, кэлбит дьону кытары илиитин көмөтүнэн кэпсэтэ үөрэнэригэр сүбэлээбитэ. Ити кэнниттэн кэлбит дьоҥҥо ыытар аһылыктарын дьахталларга Тыгын Тойон илиилэригэр туттартаабыта. Ураһаҕа бастаан киирэр дьахталларга обургу соҕус үстүү атахтаах чорооннорго кутуллубут уохтаах кымыстары иккилии атахтарыттан иккилии илиилэ­ригэр туттартаабыта. Yhүc дьахтарга Тыгыннаах бэйэлэрэ киэһэ сыалаах уонна сымнаҕас ынах этин улахан туой күөскэ ыргыччы буһаран туруоралларын ылан туттарбыт. Төрдүс дьахтарга caҥa туос чабычахха икки мас кытыйаны уонна икки кыра мас хамыйаҕы уган биэрбит.

Мааны таҥастаах-саптаах дьахталлар олору илдьэ, аргыый аҕай хааман тиийэн, ypahaҕa киирбиттэр.

Онтон сотору дьахталлар бүтэн тахсыбыттар. Кэлбиттэригэр Тыгын тойоҥҥо мустубут дьон дьахталлартан хайдах туттарбыттарын туһунан ыйыталаһа тоһуйбуттар. Онуоха, бастакы дьахтар кэпсииринэн, кэлбит дьон, аһы көрөөт үөрэ түспүттэр. Аһылыктарын, иһиттэрин-хомуостарын сандалы үрдүгэр уурбуттар.Онтон чороонноох кымыстарын ууммуттар, олоpv үһүс атахтарыттан тутуталаан ылаттаабыттар. Онтон иккиэн тэҥҥэ "ну" диэн баран, иһэн киирэн барбыттар. Oнуоха бастакы дьахтар үөрэн мичээрдээбит уонна "чэ, ити курдук үчүгойдик иһэн иһиҥ1" диэн үтүө санааттан "чэ" диэбит. Кэлбит дьон эмиэ үөрэн күлсүбүттэр уонна ити икки омук тылын холбоон, “нучэ”диэбиттэр. Онтон бары, үөрэн-көтөн күлсүбүттэр. Дьахталлар бүтэн тахсыыларыгар кэлбит барыларыгар махтанан илиилэрин биэрбиттэр. Итини истибит дьон бары үөрбүттэрэ, дьахталлар үчүгэйдик сылдьан кэлбиттэрин хайҕаабыттара уонна "нучэ" диэн тылга икки омук тыла холбоммуттарын сөбүлээбиттэрэ. Ол гынан баран, бэйэлэрин саҥаларыгар сөп түбэһиннэрэн "нууча" диэбиттэрэ. Сорохтор өссө чиҥэтэн, "нуучча" диэбиттэрэ. Онтон бары тарҕаспыттара. Дьиэлэригэр тиийэн, улахап сонуннаах дьон быһыытынан "нучэ", "нууча", "нуучча" 'диэн тыллары кэпсэтэ-кэпсэтэ ahaaн баран, оҥостон утуйбуттара. Сарсыарда эрдэ туран, били түөрт мааны дьахталлар нууччаларга аһылык бэлэмнии Тыгын кырдьаҕаска кэлбиттэрэ. Кинилэр икки үтэһэҕэ иккилии собону уонна икки үтэһэҕэ элбэх мундуну үөлбүттэрэ. Онтон биир ыраас чабычахха икки үстүү атахтаах чороонноох кымыстары туруортаабыттара, олору хайалыы тус-туспа ыраас туостарга сууламмыт сиикэй арыыны, ол кэннэ иэдьэгэй уурбуттара. Иккис чабычахха үтэһэлээх соболорун, мундуларын укпуттара. Үһүc чабычахха туой күөстэн миин иһэргэ аналлаах икки мас кытыйаны, икки кыра мас хамыйаҕы укпуттара, ону таһынан Күө Хонууттан caҥa үргэммит үчүгэй амтаннаах күөх оту уурбуттара. Төрдүс киһи икки илиитигэр ыаҕайалаах сүөгэйи уонна ыаҕастаах сүөгэй уутун тутуохтааҕа. Онт'он мааны дьахталлар эмиэ аргыый аҕай чугас турар' ypahaҕa барбыттара. Онно аһылыктарын уонна утахтарын барытын иһиттэри сандалыга'уурбуттара, ол кэнниттэн бэҕэһээ киэһээҥҥи иһиттэрии-хомуостарын ылан дьиэлэригэр барыылара буолбут. Кэлбит дьон, үөрэн-көтөвн туран, ыйытар быһыынан: "Вы, юкагирки?" —диэбиттэр. Ону дьахталлар омуктарын аатын ыйыталларын тута өйдөөбүттэр. Онон бастакы дьахтар илиитинэн бэйэтин диэки ыйа-ыйа: "Саха, саха" диэбит.

Онуоха атын дьахталлара эмиэ бэйэлэрин "саха",, "саха" диэбиттэр. Онтон ypaha ahaҕac аанынан ыйан баран, тэйиччи соҕус көстөр дьопу "сахалар" диэбиттэр. Онон саҥа кэлбит дьоҥҥо дьахталлар манна саха диэн ааттаах омук олорорун чуолкайдык өйдөппүттэр. Оттоп кэлбит дьон бэйэлэрэ русскайдар буолалларын эппэккэ хаалбыттар. Дьахталлар бүтэн тахсыбыттар. Онтон ыла бу Сайсары күөлүн олохтоохторо бары caҥa кэлбит дьону нууччаларынан ааттыыр буолбуттар.

Дьэ ити кэнниттэн, нууччалар, таһырдьа тахсаннар, тохтообут сирдэрин эргиччи көрө турбуттар. Онно Тыгын тойон тиийбит. Ол тиийэн, олорор күөлүн ыйан көрдөрбүт уонна күөлүн диэки аргыый аҕай нөрүөн нөргүйбүт. Кини, тыла суохтары кытары уруккуттан илиитинэн кэпсэтэ үөрүйэх буолан, бу да дьону кытары быһыта-урута кэпеэтэ сатыыр эбит. Итинтэн, Сайсары булгунньаҕын аттынан Күөх Хонууга киирбиттэр, онно үчүгэй амтаннаах аһыы оту амсайбыттар. Нууччалар "лук" дии-дии сиэбиттэр. Онон ити сахаҕа "луук" диэн бастаан киирбит тыл эбит. Таарыччы эттэххэ, үс атахтаах сандалыбыт "остуол" дэнэн иккис тылынан киирбит быһыылаах. Бу күүлэйдээһиҥҥэ Тыгын тугу көрдөрбүтүн барытын сахалыы ааттаан испит. Төннөн иһэн, ураһатын таһынааҕы, ытыктаан нөрүөн нөргүйбүт күөлүн "Сайсары күөлэ" диэн ыраахтан ааттаабыт. Ытыктыырын нууччалар өйдөөбүттэр. Бэйэтин ыйынан эмиэ "саха" дэммит. Онон манна Сайсары күөлүгэр сахалар олороллорун нууччалар өйдөөбүттэр. Бу кэнниттэн сарсыардааҥыларыгар маарынныыр күнүскү аһылыктарын аһаабыттар. Онтон ыла нууччалар Тыгын тойоҥҥо биир ый кэриҥэ босхо үлэлээбиттэр. Бастаан ол-бу алдьаммыт күрүөнү абырахтаабыттар, мас тэриэлкэлэри оҥортообуттар. Ол кэнниттэн, Тыгын тойонтон ыйытан баран, дириҥ ас уурар умуһаҕы (булууһу) хаспыттар, үчүгэйдик аһыллар-сабыллар гына ааннаабыттар. Ол үрдүгэр кыра ампаары туппуттар, онон сахаҕа бастакы нууччалартаи "тэриэлкэ", "ампаар" диэн caҥra тыллар киирбиттэр. Тыгын кырдьадас нууччалар үлэҕэ сүрэхтэрин, ордук саталлаахтарын, үчүгэй майгылаахтарын улаханнык сөбүлээбит, хайҕаабыт. Биир ыйдара туолан, нууччалар бараллара тиийэн кэлбит, онон бу дойдуга дьиэ-уот туттан олохсуйарга Тыгын тойонтон сир көрдөөбүттэр. Ону Тыгын сөбүлээбит. Онон Күөх Хонуу бэтэрээ биэрэгиттэн сир биэрэр буолбут. Онно барбыттар. Нууччалар, уһуктаах бүтэй тоһоҕотун ыланнар, балай эрэ киэҥ сири төгүрүччү сурааһыннаабыттар. Ону Тыгын тойон, күрүө-бүтэй турар сирдээх буолуохтааҕын өйдөөн, эмиэ сөбүлэспит. Онтон нууччалар бүтэй сиэрдийэтин саҕа суоннаах баҕаналары, сурааһып устун, бэйэ-бэйэлэриттэн ыраах-ыраах туруортаабыттар. Ол кэнниттэн нууччалар Тыгын тойонтон биир oҕyc тириитин көрдөөн ылбыттар. Ону быа курдук тэлбиттэр, баҕанаттан баҕанаҕа төгүрүччү тардыбыттар уонна эһиил сайын манна кэлиэх буолбуттар. Онтон ураһаларыгар баран хоммуттар. Онно Тыгын тойону уонна ас таспыт дьахталлары кытары бэрт үчүгэйдик кэпсэппиттэр. Тыгын дьиэтигэр кэлэн нууччалар суолга аһылыктарын бэлэмнэппит. Ити курдук дириҥ ытыктабыллаах Сайсары күөлүн кытыытыгар олохтоох сахалар ортолоругар аан бастаан кэлбит нууччалары кытары Тыгын кырдьаҕас олус үчүгэйдик көрсүбүт, үлэлэппит уонна атаарбыт эбит.

Сайсары күөлүн кырдьаҕас олохтооҕо Тыгын тойон, аһылык таспыт дьахталлар уонна хас даҕаны манна олохтоох сахалар, сарсыардааҥы аһылык кэнниттэн, үтүө-мааны нууч­чалары кытары өрүс хомотугар киирбиттэр. Онно нууччалар туттар сэптэрин-сэбиргэллэрин, таҥастарын-саптарын оҥочолоругар уурбуттар. Онтон атаарааччылары барыларын кытары бэрт эйэлээхтик, үөрэн-көтүн, илии тутуспуттар. Ол кэнниттэн, оҥочолоругар олорон баран, хомону утары эрдинэн, соҕуруу диэки бара турбуттар. Кинилэр эһиилги сайыныгар, ол кэнники да сылларыгар, били бэлиэтээбит сирдэригэр кыайан төннүбэтэхтэр.

Бу Сайсары күөлүгэр олохтоох сахаларга кэлэн барбыт икки үтүө-мааны нууччалар Мангазея воеводствотыгар тыаҕа уонна туундараҕа үөскүүр араас күндү түүлээҕи, бэйэлэрэ бултаан, ыарахан сыанаҕа туттарар идэлээх этэрээттэртэн биирдэстэрэ Пенда диэн киһи дьоно эбиттэр. Ити Маигазея воеводствотыгар аан бастаан яколар (сахалар) тустарынан сураҕы 1621 сыллаахха истибиттэр. Ол биир күүтүллүбэтэх түбэлтэнэн саҕаламмыт. Арай биирдэ Нижнэй Тунгуска тыаларыгар кииһи уонна саһылы аҕалан атыылаабыттар. Кинилэри кытары холбуу хантан эрэ атын сиртэн кэлбит, алта эбэҥки дьоно эмиэ балай эрэ кииһи, уонча хара саһылы атыылаары гыммыттар. Олору бултуур этэрээт баһылыктара атыыласпыттар уонна бэйэлэрип бойобуодаҕа аҕалан биэрбиттэр. Бойобуода, кинилэртэп ыйыталаһан, бу алта атын сирдээхтэр эбэҥкилэр буолалларын, Табалаах өрүс баһыгар баар Булаас аҕатып yyhyгap олороллорун, Аллара Тунгуускаттан өрүстэрэ Лин диэн улахан өрүскэ түһэрин, ол өрүс олус уһунун, соҕурууттан хоту диэки устарын, онно элбэх киһилээх-сүөһүлээх омук олорорун, олус улахан yҥyoxтaax дьоннор баалларын, үрдүк сайдыылаах сир буоларын билитэлээбит. Онтон бойобуода ол Лин өрүскэ ханнык омук олорорун, туох көлө баарын, дьонноро тугунан дьарыктаналларын, таҥастарын-саптарын, тугу эргинэллэрин туһунан ыйыппытыгар атын омук урдуһа Илтик диэн киһи бу курдук эппиэттээбит: "...как у русских людей, и лошадей есть, а про то они не ведают пашенные ль люди или не пашенные, а платье носят таковое, как русские люди, известно было им производство железа; они покупали у буляшей соболей на железо". Манна Илтик Лин өрүскэ олорор омук аатын быһаарбатах, apaaha, бэйэтэ даҕаны билбэт быһыылаах, ол гынан баран, эмиэ да бойобуоданы куттуон баҕарбытын курдук ыйытыыга дьикти эппиэти биэрбит эбит. Бу кэнпиттэн бойобуода эвенкилэри босхолообут.

Дьэ ити Илтик киллэрбит дьикти сураҕын-садьыгын ылаат, Мангазея куорат бойобуодалара Д.С. Погожий уонна И.Ф. Тонеев бастаан бэйэлэригэр Лин өpүһү туох баар дьоннору, түүлээхтэри, балыктары, тыалары барытын бас билэргэ аналлаах былааны оҥорбуттар. Ол былаан быһыытынан буоллаҕына, икки экспедиция тэриллиэхтээх эбит. Бастакы Табалаах өрүс устун Мангазея экспедицията, эвенкилэртэн дьаһаах хомуйа-хомуйа, Лин өрүскэ тиийиэхтээх, онно Улахан Дьоннордоох сири бэйэтигэр бас бэриннэриэхтээх уонна эмиэ дьаһаах хомуйуохтаах. Иккиһэ Тобольскайдааҕы уонна Енисейскэйдээҕи бойобуодалар Лин өрүс Үөһээ өртүгэр булдунан дьарыктанар холбоһуктаах экспедициялара Манга­зея бойобуодалара бу былааннарын аан бастаан Тобольскай­дааҕы бойобуодаҕа ыыппыттара. Ону Тобольскай куорат бойобуодата Матвей Годунов үөрүүнэн ылыммыта уонна Енисейскэйдээҕи бойобуодаҕа суруйбута. Онтукатыгар Енисей куорат бойобуодата Василий Аргамаков сөбүлээбэккэ утары турунан кэбиспитэ. Кини ааттарын бу 1621 сылга кэлэн истибит Мангазея бойобуодаларын быдан иннилэриттэн истэрин, ону Табалаахтан Енисейгэ кэлэн барар туматтар кэпсииллэрин толору өйдөппүт уонна онон мөккүөргэ киирсибит. Онтон Василий Аргамаков Лин өрүстэрэ Лена диэн ааттааҕын, оттон Табалаах өрүскэ эбэҥкилэр туматтар, Лена өрүскэ яколар (сахалар — И.Б.) уонна юкагирдар, эбэҥкилэр олороллорун лоп-бааччы быһаарталаан биэрбит. Бу улахан мөккүөрдээх дьыала, Москватааҕы Казанскай приказка киирбит. Ону Казанскай приказ Мангазея туһатыгар уураахтаабыт.

Оччотооҕу суол-иис мөлтөх кэмигэр ити кэпсэтии уонна мөккүөр үс сыл устатыгар барбыт. Онтон Мангазеятааҕы бойобуодалар 1624 сыллаахха Пенда 40-ча киһилээх күндү түүлээҕи бултуурунан дьарыктанар caҥa этэрээтин булбуттар. Кини этэрээтигэр балай эрэ Тобольскайтан уонна Енисейскэйтэн сылдьар дьон бааллара. Пенда этэрээтэ Аллараа Тунгууска устун, кыһынын тохтоон бултуу-бултуу, сайынын уунан устан, өрүс баһыгар баар Чуочуй суолугар киирбитэ. Онно хас да куочаны оҥостон баран, төрдүс сылыгар, 1623 сыллаахха, Лена өрүскэ, таҥнары устубута уонна билигин Киренскэй куорат турар сиригэр тохтообута. Онно икки үчүгэй майгылаах киһинн булан, олохтоох эбэҥкилэртэн оҥочо ылан, Хоту диэки яколар (сахалар) уонна юкагирдар олорор сирдэригэр олохторун-дьаһахтарын биллэрэ-көрдөрө ыыппыта. Бэйэтэ булчуттарын тус-туспа бөлөхтөргө араартаан, чугас тыаларга кииһи уонна саһылы бултата ыыталаабыта. Сотору олохтоох эбэҥкилэр, бултуур сирдэрин былдьатан, Пенда дьонуттан хас да киһини өлөрбүттэрэ.

Оттон Казанскай бирикээс өйөөбүт Мангазейскайдааҕы бойобуодалара, эмиэ Тобольскайдааҕы уонна Енисейскэйдээҕи бойобуодалар хамнаска бултуу кэлбит дьоннорун көмөлөһүннэрэр экспедицияларын Пенда кэнниттэн, бытааннык да буоллар, тэрийбитинэн барбыттар. Ол экспедициялара Аллараа Тунгуускаттан Чуона үрэҕинэн Табалаах (Бүлүү) өрүскэ киирбит. Онно олохтоох эбэҥкилэр, кииһи уонна саһылы бултуур сирдэрин былдьатаннар, элбэх киһилэрин өлөрбүттэрэ. Экспедиция састааба уонна салайааччылара хастыыта да уларыйталаабыттара. Онон 1628 сыллааҕы сайын, Пенда ыыппыт икки үчүгэй киһитэ яколарга (сахаларга) үлэлии сылдьар кэмнэригэр, экспедиция Табалаах өрүһүн үс гыммыттан иккитин эрэ баран турара. Тиһэҕэр, экспедиция салайааччытынан Антон Добрынскай, солбуйааччытынан Мартын Васильев диэн дьон анаммыттара. Кинилэр эбэҥкилэртэн, сэп-сэбиргэл күүһүнэн харса-хабыра суох ыгап туран элбэх дьаһааҕы хомуйбуттара, сотору-сотору өлөртүүллэрэ даҕаны, аһылыктарын былдьаан-талаан ылаллара. Ол курдук айаннаан Бүлүү (Табалаах) өрүс төрдүгэр киирбиттэрэ, онно Лена Лин өрүскэ Аллан төрдүн чугаһыгар олорор эбэҥкилэртэн уонна долганнартан эмиэ дьаһаах хомуйбуттара, ордук элбэҕи долган баһылыгыттан Тыгын диэн киһиттэн ылбыттара. Ити 1630 сыллааҕы күһүн этэ. Онтон Улахан Дьоннордоох яколары (сахалары) көрдүү, Аллан өрүһүн өксөйөн, Амма өрүһүн өксөйөн наадалаах сирдэригэр тиийбиттэрэ. Онно бэйэлэригэр бөҕөргөтүнүүлээх кириэппэс туруоруммуттара уонна дьаһаах хомуйуутун саҕалаабыттара. Онуоха Улахан Дьоннордоох яколар (сахалар) бөҕөргөтүнүүлээх кириэппэстэрин ыҥыыр аттаах сэрииһиттэрин күүһүнэн кытаанахтык төгүрүйбүттэрэ. Маны төгүрүйүүгэ Мэҥэ тойоно Бурууха, Илин Хаҥалас Нөөрүктээйитин тойоно Кириниэй, Сиинэ үрэх төрдүнээҕи Бордоҥ тойоно Бойдуон, Амма Боотулутун тойоно Нуоҕуй уонна эмиэ Аммаҕа олохтоох суостаах-суодаллаах тойон Нарыыкаан, барыта биэс тойон кыттыыны ылбыттара. Тыгын тойон кыттыбатаҕа. Онтон 1631 сыллааҕы ыам ыйын саҥатыгар кириэппэскэ олорооччулар, аһылыктарын саппааһа бүтээри гынан, ойон тахсаат, туох да харса суох ытыалаан киирэн барбыттар. Онуоха Улахан Дьоннордоох яколар (сахалар) күүскэ утарсыбыттар, 15 сэрииһиттэрин өлөрбүттэр уонна чугуйбуттар. Онон туһанан Антон Добрынскай уонна Мартын Васильев тыыннаах хаалбыт 15 сэрииһиттэрин кытары куоппуттар. Кинилэр Амманы уонна Алланы таҥнары айаннаан (бастаан сатыы, онтон болуотунан) Табалаах (Бүлүү) өрүһүгэр киирбиттэр, онно эбэҥкилэртэн туох эрэ оҥочолору атыылаһан, утары өксөйөн, Мангазейскайдарыгар төннүбүттэр. Онно тиийэннэр Улахан Дьоннордоох яколарга (сахаларга) кыайтаран кэлбиттэрин кэпсээбиттэрэ буолуо. Бу 1631 сыллааҕы ыам ыйын 9 күнүгэр Улахан Дьоннордоох яколар, кыайбыт дьон быһыытынан, бастакы кириэппэһи уматан кэбиспиттэрэ.

Ити үөһэ этиллибит, архивнай матырыйаалларга олоҕуран суруллубут, күннэр-дьыллар алтыһыылара 1628 сыллааҕы сайын Сайсары күөлүн кытыытыгар олорор яколарга (саха­ларга) Пенда 40 киһилээх бултуур этэрээтэ ончу кэлэ сылдьыбатаҕын чуолкайдык көрдөрөллөр. Өскөтүн кэлбитэ буоллар, ити Тыгын кырдьаҕаска үлэлээбит киһи киһитин быраҕан барыа суох этэ. Онон 1628 сыллааҕы сайын бу эргин сирдэргэ ити икки Тыгыҥҥа сылдьыбыт нууччалартан атын нууччалар ханна да суох этилэр. Ол иһин бу, били Тыгын тойонунан уонна кини дьоннорунан үчүгэйдик атаарыллан, обургу оҥочолоругар олорон, өрүс боротуокатын утары эрдинэн, соҕуруу диэки өксөйө турбут нууччалара билигин Киренскэй куорат турар сиригэр тиийбиттэр. Онно бэйэлэрин Пендаларын этэрээтин кытары холбоспуттар уонна, бары хомуллан, хас да куочанан устан, Лена өpүһү өксөйбүттэр. Тиһэҕэр, Тобольскайдааҕы бойобуодаҕа тиийбиттэр, онтон Енисейскэйдээҕи бойобуодаҕа барбыттар уонна бэйэлэрин Мангазейскайдааҕы бойобуодаларыгар эргиллэн кэлбиттэр. Онно сылдьыбыт сырыыларын отчуоттаабыттар уонна хамнастарын аахсыбыттар.

Дьэ ити курдук аатырбыт 1628 сыллааҕы сайын ааспытын да кэннэ, манна сахалар, юкагирдар, эбэҥкилэр ортолоругар олох-дьаһах тохтообокко иннин диэки бара турбут. Ити үтүө-мааны нууччалар арыый иннилэригэр, 1626 уонна 1627 сыллардаахха, Табалаах (Бүлүү) өрүһүнэн Мангазейскайдааҕы бойобуодалар дьонноро иккилии-үстүү киһилээх бөлөхтөрүнэн Лена (Лии) өрүскэ кииритэлии сылдьыбыттар, ол сырыыларыгар дьонноох сирдэри таарыйталаабатахтар, кинилэртэн дьаһаах хомуйбатахтар. Наар тыа устун сылдьан кииһи уонна хара саһылы бултааһынынан дьарыктаммыттар. Арай биирдэ кинилэр биир Сайсары күөлүн олохтоох сахата бултуу сылдьарын көрсүбүттэр уонна бииргэ чэйдээбиттэр. Онно caҥa кэлбит дьон саха киһитигэр арыгы иһэрпиттэр. Ол иһиилэригэр саха булчута арыгыны аан бастакы амсайыыта буолбут. Онуоха арыгылаах киһи, норуот сэһэнин быһыытынан буоллаҕына, "я" диэбит, оттон саха "кут" диэбит. Итилэри икки омук тылларын, Мангазеяттан сылдьар булчуттар холбообуттара "якут" диэн тыл үөскээбит. Оттон сахалар хаһыа да буоллахтарына caҥa кэлбит дьон "якуты" диир буолбуттар. Аны "саха" диэн тылы Енисей өрүс баһыгар олорор кыргыыс омук биэс аҕа уустааҕыттан "сахаит" диэн ааттааҕар Сайсары хотун үөскээбитин туһунан үһүйээн эмиэ баар. Онон кинини кытары Сайсары күөлүгэр XIII үйэ саҥатыгар, бары аймахтара уонна оҕолоро көһөн кэлбит эбиттэр.

Сайсары хотун, кырдьан өлбүтүн кэннэ, ыччаттара уонна кинилэри кытары доҕордоспут юкагирдар, эвенкилэр онно тута төрөөбүт-үөскээбит күөллэрин "Сайсары күөлэ", онтон чугас турар улахан булгунньаҕы "Сайсары булгунньаҕа" диэн ааттыыр буолбуттара. Итиннэ урут эппиппит курдук, Пенда этэрээтин икки киһитэ 1628 сыллааҕы сайын босхо үлэлээн барбыттара. Эһиилгитигэр 1629 сыллааҕы сайын, Лена (Өлүөнэ) өрүс үөһэ өртүгэр, Пенда этэрээтэ бултаабыт уонна дьаһаах хомуйбут сиригэр, атын нуучча дьонун этэрээтэ олохтоох эбэҥкилэртэн эмиэ дьаһаах хомуйбута. 1630 сыллааҕы сайыныттан ыла, Лена өрүс үөһэ өртүгэр хас даҕаны нуучча хамнаска бултаан уонна дьаһаах хомуйан бойобуодаҕа туттарар кыра этэрээттэрэ баар буолбуттар, ол иһигэр Василий Бугор уонча киһилээх этэрээтэ эмиэ баар эбит. Василий Бугор 1630 сыллааҕы саас өрүс баһыгар олохтоох эбэҥкилэртэн ылбыт туос оҥочолоругар олорон баран, Лена өрүһү таҥнары уста турбут. Аара эбэҥкилэртэн, төһө кыайарынан, дьаһаах хомуйа-хомуйа айаннаабыт. Билигин Киренскэй куорат турар сирин быдан ааспыт. Онно, эбэҥкилэртэн сураҕалаһан, бу өрүскэ илин диэкиттэн Аллан, арҕаа өртүттэн Бүлүү (урукку Табалаах) өрүстэр түһэллэрин истибит. Бүлүү сүнньүгэр — эбэҥкилэр, Аллан сүнньүгэр — яколар (сахалар), юкагирдар, эбэнкилэр олороллорун билбит. Ити 1630 сыллааҕы күһүн Василий Бугор Енисейскэйдээҕи бойобуодаҕа төннөн тиийбит. Онно Лена (Өлүөнэ) өрүс хоту кэҥиир сиригэр ханнык улахан өрүстэр түһэллэрин, ханнык омуктар олороллорун сэһэргээбит. Бүлүү (Табалаах) өрүһүгэр уонна кини Ленаҕа (Өлүөнэҕэ) түһэр сирин диэки дьаһаах хомуйааччылар эбэҥкилэри олус сирэйэ-xapaҕa суох талаабыттарын, өлөрбүттэрин-өһөрбүттэрин кэпсээбит. Эбэҥкилэр уонна юкагирдар табаны, оттон Аллан сүнньүгэр уонна Лена илин өртүгэр олорор элбэх ахсааннаах яколар, эбэтэр якольскайдар (сахалар — И.Б.) ынах сүөһүнү уонна сылгыны иитэллэрин туһунан истибитин иһитиннэрбит. Бүтэһигэр, Бүлүү, Аллан, Лена өрүстэригэр Мангазея баһылаан олорорун кэпсээбит.

Василий Бугор кэпсээниттэн Енисейскэй бойобуодата Семен Шаховскай Лена (Өлүөнэ), Аллан, Бүлүү (Табалаах) өрүстэрин тустарынан балай эмэ чопчу өйдөбүллэри ылбыт. Урукку өртүгэр Мангазейскайдааҕы бойобуодалар Д.С. Пого­жий уонна И.Ф. Тонеев уонча сыллааҕыта Москватааҕы үҥсүүлэригэр өйөбүлү ылан, ити өрүстэри аҥардастыы баһылаабыттарын сөбүлээбэтин, ону таһынан өссө Чыҥысхаан уола Джути үтүрүйүүтүттэн-хабырыйыытыттан куотан Хоту юкагирдары кытары бииргэ Сайсары эмээхсин олохсуйуутун, Табалаахха олохтоох туматтар, былыр кэлэ сыл­дьан, кэпсээбиттэрин дьоҥҥо кэпсээбит уонна итилэри барыларын түмэн Москваҕа баар Дьокуускай бирикээскэ мангазеялары утары сурук-үҥсүү ыыппыт. Онтон бэйэтин өртүттэн Енисейскэй бойобуода атамаанын Иван Алексеевич Галкины 30 үчүгэй сэрииһиттэрин кытары Лена устун яколар сирдэригэр сүрүн дьаһаах хомуйааччынан оҥорбут. Онон атамаан Иван Галкин 1630 сыллааҕы күһүн Якольскай сиригэр (Саха сиригэр) барбыт. Лена өрүс баһыгар биир эргэ кыстыыр дьиэни абырахтаабыттар уонна онно кыстаабыттар. Онно хас да халыыгы оҥостубуттар уонна ыам ыйын 8 күнүгэр өpүһү таҥнары уста турбуттар, аара олохтоох эбэҥкилэртэн күндү түүлээҕинэн дьаһааҕы хомуйан испиттэр. Ити 1631 сыллааҕы ыам ыйын саҥатыгар Антон Добрынскай уонна Мартын Васильев Амма өрүскэ сэриилэһэн кыайтарбыттарын уонна Бүлүү сүнньүнэн Мангазейскайдааҕы бойобуодаларыгар куоппуттарын кэннэ, ол кэнниттэн ыам ыйын 9 күнүгэр нууччалар бастакы кириэппэстэрин сахалар уматан кэбиспиттэрин кэнниттэн сотору Енисейскэйдээҕи бойобуода атамаана Иван Алексеевич Галкин Саха сиригэр тиийэн кэлбитэ.

Атамаан Иван Галкин, Саха сирин билбэт буолан, Лена устун хоту диэки баран испитэ. Ол иһэн эмискэ биир хоту өртө хойуу соҕус лиҥкинэс тииттэрдээх, соҕуруу өртө кыра уонна хойуу мастаах-оттоох арыы ортотугар ампаардыы охсуулаах, ытыалаһар чуолҕаннардаах кириэппэс турарыгар иҥнэ түспүт. Онно Иван Галкиннаах тута ытыалаһан киирэн барбатахтар, чугуйан биэрбиттэр. Сэрии иһэрин истэн, сахалартан сүүрбэччэ саамай күүстээх-уохтаах дьон, мас кэрдэ охсон, ону санныларынан сүгэн таһан, бэрт түргэнник кириэппэс оҥостон кэбиспиттэр. Сэрии кэлэ охсубатах. Улаханнык сылайбыт дьон сорохторо утуйбуттар, сорохторо сиргэ харабыллаан олорбуттар. Ол икки ардыгар, эмискэччи кириэппэс аанын нууччалар харса суох ытыалаабыттар. Сорохтор оту-маһы көтөҕө-көтөҕө саба сырсан киирбиттэр, кинилэр кириэппэһи тула өртүттэн уматан күүгүнэтэн киирэн барбыттар. Ол саҕана кириэппэс муннугунан үөһэ кыра хайаҕас баарынан биир киһи өҥөйөн көрбүт. Ону сиргэ олорор улахан баҕайы уҥуохтаах, салгын харааччы сиэбит сирэйдээх киһи халдьыгырыы түспүт да кураахтаах саатын оҕунан ыппыт, онуоха киһитэ табыллан сиргэ "лис" гына түспүт. Дьон бэртэрэ аанынан таһырдьа ыстаныталаабыттарын нууччалар түҥнэритэ ытыалаан испиттэр. Онтон үс дьахтар бааллара тахсыбыттар да нууччалар диэки сүүрбүттэр. Олору, сонуну истээри өлөртөөбөтөхтөр. Сахалар ити алдьархай иниинэ аҕыйах оҕонньор уонна эмээхсин баарын, сэрии иһэрин биллэртэрэ, арҕаа Эҥсиэли хочотугар ыыппыттар. Дьахталлар этиилэринэн кириэппэскэ сүүрбэччэ дьон бэртэрэ хаалбыттар эбит. Ол иһигэр атын улуус дьонноро эмиэ бааллара эбитэ үһү. Норуот сэһэнин быһыытынан буоллаҕына, Боотуруускай yyhyн төрдө Боотур Уус ол кириэппэскэ умайан өлбүтэ үһү, ол иһин Боотуруускай yyha кэнники сэриигэ кыттыбакка хаалбыт. Атамаан Иван Галкин аан бастаан, били тыыннаах сырсан кэлбит дьахталлартан истэн, арҕаа мыраан анныгар олорор Эҥсиэли хотун аҕаларын уустарыттан дьаһаах хомуйа тахсыбыт, онно сэп-сэбиргэл күүһүнэн куттаан туран кииһинэн уонна хара саһылынан дьаһаах хомуйбут. Онтон өссө хоту диэки барбыт. Бүлүү өрүһэ Ленаҕа түһэр сирин чугаһыгар олорор эбэҥкилэр аҕаларын уустарыттан уонна долган аҕатын ууһун баһылыгыттан, Дыгынтан, эбэтэр долганныы таттаран эттэххэ Дыгыпчаттан, дьаһаах түһэрэн ылаттаабыт. Бу кэнниттэн өссө хоту Эдьигээҥҥэ тиийбит, онтон дьаһаах хомуйан төннүбүт. Били умаппыт кириэппэстээх арыытыгар кэлбит. Онно Мангазейскайдааҕы бойобуодалар, хамнастаан туран, Бүлүү төрдүгэр хас да хайыыктаан, биир карбаастаан ыыппыт уонна Лена өрүскэ Аллан төрдүн чугаһынааҕы эбэҥкилэртэн, долганнартан дьаһаах хомуйан алдьатан эрэр Степан Корытов диэн элбэх киһилээх казак дьайыытыттан куттанан ампаардыы охсуулаах кыра кириэппэһи оҥотторбут.

Ол арыыларын аатын уонна ханан баарын кэнники нууччалар үчүгэйдик билбиттэр.

Онтукалара Эҥсиэли хочотун ортотун диэки баар күүстээх-уохтаах Бөтүҥ. аҕатын ууһун утарытынан өрүс илин эҥэригэр туоруурга баар Кулун Тутар арыыта диэн эбит. Өссө, бастаан утаа, атамаан Иван Галкиннаах Мымах Намов аҕатын аатын билэ иликтэринэ Кулун Тутар yyha диэн алҕас ааттыы сылдьыбыт эбиттэр.

Атамаан Иван Галкин Кулун Тутар арыытааҕы ампаар­дыы муннуктаах кыра кириэппэһин аҕыйах хонук иһигэр туттаран бүтэрбит, онно хас да киһини харабылынан хаалларбыт уонна бэйэтэ, бары сэрииһиттэрин кытары, Амма өрүскэ Антон Добрынскайы уониа Мартын Васильевы кыайбыт сэрииһиттэри үлтү сынньа айаннаабыт. Кини Аллан өрүһүн соҕуруу биэрэгин устун барбыт. Онно 1631 сыллааҕы сайын Сүүрдээх Дүпсүн кыракый аҕатын ууһун (билигин картаҕа Дыгдаал туочукатынан бэлиэтэнэр) сиригэр тиийбит. Ол тиийиитигэр, норуот сэһэнин быһыытынан, Иван Галкиҥҥа онтон-мантан бэйэлэрин баҕаларынан бултуу кэлбит дьон кыра бөлөхтөрө холбоһоннор, элбэх сэрииһиттээҕэ эбитэ үһү. Олору барыларын Сүүрдээх Дүпсүн аҕатын yyhyгap caha сытан, биэс аҕа ууһун баһылыктара бэйэлэрин кураахтаах сааларын түүлээх охторунан, сайыҥҥы таҥастаах дьону, бэрт түргэнник ытыалаталаан кэбиһиэхтээхтэрэ эбитэ үһү. Ону Иван Галкин арыый эрдэ тиийбит. Онон сахалар сэрииһиттэрэ caҥa кэлэн истэхтэринэ, атамаан Иван Галкин бары сэрииһиттэриниин утары барбыт. Соччо маһа-ото суох, онон-манан кыра-кыра кумахтаах, чэлгиэн сиргэ утарыта түбэһиспиттэр. Манна Үөдэй аҕатын ууһун тойоно Сүөргүйү Мэҥэ бииһин ууһун тойоно Бурууха, Бороҕоп бииһин тойоно Идьил, Боотулу аҕатын ууһун тойоно Нуоҕуй уонна бэсиһинэн, Бөтүҥ аҕатын ууһун тойоно Симиэн Уулта бэйэлэрин сэрииһиттэрин кытары баар буолбуттар. Дьэ, сэриилэһии киэнэ кытаанаҕа-күүстээҕэ манна буолбут. Сахалар сүүрбэччэ киһилэрии өлөртөрөн баран чугуйбуттар, оттон нууччалартан эмиэ хас да киһини өлөрбүттэр. Маннык сэрии бу Сүүрдээх Дүпсүн сиригэр бу иннигэр да, кэннигэр да буола сылдьыбатаҕа. Оччоҕо киһи сөҕөрө диэн баар ити сэрии буолбут сиригэр биир быһахха маарынныыр оҥоһуулаах кынчаал кумахха тэпсиллэн хаалбыта саҥардыытааҕыта көстүбүтэ. Ол өлбүт нуучча киһитин киэнэ буолуохтаах. Бачча 350-чэ сыл устатыгар кумахха дуу, ирбэт тоҥҥо дуу сытан баран биир да сиринэн дьэбиннирбэтэх этэ. Билигин Саха сиринээҕи хотугу норуоттар холбоһуктаах Государственнай музейдарын научнай фондатыгар баара буолуо.

Дьэ ити курдук, Енисейскэйдээҕи бойобуода атамаана Иван Галкин, сахалар сэриилэрэ арыый бытааран кэлиитинэн туһанан, Сүүрдээх Дүпсүн аҕатын ууһун сиригэр бастакы улахан кыайыыны ситиспитэ. Манна кэлбит тойоттор бары атамаан Иван Галкиҥҥа күндү түүлээҕинэн төлөнөр дьаһааҕы инники өртүгэр туох да тутулуга суох төлөөн иһиэх буолбуттар. Ордук Мэҥэ бииһин yyһyн тойоно Бурууха уонна Баатылы аҕатын ууһун тойоно Нуоҕуй манна кыайтарыылара улахан болҕомтону ылбыт. Ол эрээри өссө да элбэх аҕа уустара, Боотуруускай бииһин ууһун үгүс өртө, Туймаада бииһин ууһун баһылыга Тыгын дархан Бордон" аҕатын yyhyн тойоно Бойдуон өссө да дьаһаах төлүү иликтэрэ. Онон атамаан Иван Галкин, оҥостои баран, Тыгын дархаҥҥа уонна тойон Бойдуоҥҥа (кинилэр дьаһаах хомуйуутун утары oxcyhyyгa холбоһуктаах сэриилээх олорбуттара) барыта 30-ча сэрииһиттээх саба түспүтэ. Ол саба түһүөҕүн иннигэр Иван Галкин Үөдэй тойоно Сүөгүйү кытары кэпсэтэ сылдьыбыт эбит. Ол кэпсэтиитигэр били Сүүрдээх Дүпсүн аҕатын ууһун сиригэр биэс тойон кыайтаралларыгар Сүөргүй: "Дьаһааҕы куруутун кэмиттэн-кэмигэр биэрэ туруоҕум уонна хаһан даҕаны утарсыам суоҕа", — диэн бигэ тылын биэрэн турардааҕын өйдөппүт. Онтон куттанан Үөдэй тойоно Сүөргүй атамаан Иван Галкин туохха наадыйарын барытын кэпсээн биэрбит. Кини Тыгын дархан Сайсары күөлүн хотугулуу-арҕаа өртүгэр сахалыы дьиэ-уот туттан, күрүө-xahaa оҥостон, элбэх киһилээх-сүөһүлээх олорорун туһунан кэпсээбитэ.

Тыгын олорор дьиэтиттэн чугас Сайсары улахан булгунньаҕа баарын, ол тэллэҕэр ясак төлөбүрүн утарар сэрииһиттэрэ түмсэн олороллорун иһитиннэрбитэ. Ити этиллибит сирдэргэ уун-утары тиийбэккэ эрэ, өрүс хомотун биэрэгин устун, арҕаа мыраан диэкиттэн киирэр уу мустар аппатыгар диэри барар ордугун, онтон аппа уута боротуохаҕа тиийэн иҥнэн турар билиитинэн аппа yҥyop туоруур ордугун, онтон ытыалаһар табыгастааҕын сүбэлээбитэ. Өскөтүн кыайбатахтарына, дьон Үөдэйгэ кэлэн, эргэ балаҕаны абырахтаан кыстыыллара сөпөөҕүн быһааран биэрбитэ. Иван Галкин 1631 сыллааҕы күһүн, үүт-үкчү Сүөргүй сүбэтин курдук, Тыгын дархан уонна Бойдуон тойон утары сэриитин саҕалаабыта. Галкин 30-ча сэрииһиттээх этэ. Уһун күнү быһа кыргыһан баран, киһитин aҥapын кэриҥин өлөттөрөн, Киллэм хонуутунан Үөдэй сиригэр куоппуттара уонна онно кыстаабыттара. Дьаһаах хомуйуутунан сибээстээн, кыра иирээннэр ол-бу аҕа уустарын кытары кыһын да тохтообокко барбыттара. Атамаан Иван Галкин сэбэ-сэбиргэлэ, күүһэ-уоҕа улаханнык мөлтөөбүтэ, ол иһип Енисейскэйдээҕи бойобуодаттан көмө көрдөөн сурук ыыппыта. Ол сэриигэ сахалар хорсуннук охсуспуттара уонна чаҕылхай кыайыыны ситиспиттэрэ (ол кыайыы толору суруллубутун бу кинигэ иккис баһыгар ааҕаарьпҥ). Тыгын дархан бу күндү түүлээҕинэн дьаһаах түһэрэн ылыыны утаран күүскэ охсуспута, онтон кыайыы кэнниттэн, норуот сэһэнин быһыытынан, баара эрэ 20-чэ хонукка үчүгэйдик сылдьыбыта, ол кэнниттэн сүрэҕинэн ыараханнык ыалдьыбыта уонна 80-ча сааһыгар, 1631 сыл бүтэһигин диэки өлбүтэ. Ону уолаттара Сайсары булгунньҕын үрдүгэр биллибэт гына кистээн көмпүттэр эбит. Түҥ былыр, киһи сир үрдүттэн көрөн билбэт гына, өссө үpүҥ мрамор хоруоптаан көмүүлэр син баар буолаллара эбитэ үһү. Оттон биһиги билэрбитинэн Чыҥыс-хаан, Тыгын дархан, Сэһэп Ардьакыап кистэнэн көмүллэн турардаахтар. Мин манна, уһуннук толкуйдаан баран, "Сайсары күөлэ" диэн историческай кэпсээммин иккиһин суруйдум. Бу иккиһин суруйуубар Тыгын дархан Сайсары күөлүн кытыытыгар туттубут дьиэтигэр-уотугар, өйдөөх сытан өлөн эрэрин, манна олорон сахалар биистэрин уонна аҕаларын уустарын сомоҕолооһуну күүһүрдэ сатаабытын суруйдум'.

"Тыгын дархан, кырдьадас киһи быһыытынан сүрэҕинэн ыалдьан, 1631, сыл сэтинньи ыйа бүтүүтүн саҕана өлбүтэ. Ону уолаттара, кимиэхэ да биллэрбэккэ эрэ, Сайсары булгуннаҕын үрдүгэр кистээн көмөн кэбиспиттэрэ. Бу иннинэ (икки-үс сылынан эрдэ) Тыгын кырдьаҕас бэйэтэ тыыннааҕар, саамай таптыыр кыра уола Таас Уллуҥах маннык кистэнэн көмүллүбүтэ. Тыгын бэйэтэ бу оҕотуттан: "Таас Уллуҥахтан, ситтэҕинэ-хоттоҕупа, сахаттан тэҥнээҕин булбат ураты күүстээх, уһулуччу быһый уонна сытыы-хотуу киһи үөскүөҕэ", — диэн сылыктыыра уонна олус үөрэрэ-көтөрө. Онто сотору туох эрэ биллибэт биричиинэнэн эмискэччи өлөн хаалбыт эбит. Ону аҕата Тыгын кырдьаҕас улаханнык аһыйан бэйэтэ кистээн көмпүтэ чахчы буолуохтаах. Аамый диэн үчүгэй дьүһүннээх кэргэнэ эмиэ онно кистээнэн көмүллүбүт эбит. Дьэ ити курдук, Тыгын дархан таптыыр кыра уолун уонна кэргэнин кытары кистэнэн, Сайсары булгунньаҕын үрдүгэр, хара туой буор уонна аллара сытар кыһыллыҥы кумах икки ардыларыгар кистэнэн көмүллэн хаалыылара туох да тыаһа –ууһа, кэпсээнэ-ипсээнэ суох хаалбыт”.

Аны мантан аллара Тыгын дархан туох даҕаны тыаһа-yyha суох кистэнэн көмүллүбүтүн кэннэ, ол эһиилгитигэр, кэнники да дьылларга туох-ханнык быһыы-майгы буолан ааспытын аҕыйах тылынан түмүктүүр кэриэтэ этэн аһарыаҕым: "Ол 1628 сыллааҕы саас Пенда диэн Мангазеятааҕы бойобуода экспедициятын салайааччыта, соруйан, олохтоох эбэҥкилэртэн туос оҥочону булан, икки киһини ыыппыт эбит. Олор Тыгыннааҕы албыннаан ирбэт тоҥҥо тиийэр булуус оҥорбуттар, үчүгэй хаппахтаабыттар, иэччэхтээбиттэр, чуолҕаннардаах ампаар оҥорбуттар, барытын буор-босхо үлэлээбиттэр уонна Мангазеяҕа тиийэн баран, тугу көрбүттэрин-билбиттэрин, Сайсары күөлэ төһө баайдааҕын-дуоллааҕын, төһөе элбэх күндү түүлээхтээҕин барытын кэпсээн биэрбиттэрэ буолуо. Онон Тыгыннаах өлөртөөн кэбиспиттэрэ буоллар дьаһаах хомуйа кэлээччилэр сүүсчэкэ сыл тохтуох этилэр", — диэччилэр билигин бааллар. Мин санаабар, билигин маннык боппуруоһу туруоруу төрдүттэн сыыһа. Тыгын дархаҥҥа икки киһи кэлэн босхо үлэлээн барбыттара туох да улахан суолтаны ылбатаҕа. Сахалар нууччалар сатабыллаах үлэлэриттэп, хата, син балай эрэ туһанан хаалбыттара. Холобур, бэрт сотору сахалар ыраах улуустарга, буоластарга үчүгэй булуустаах, ытыалаһар чуолҕаннардаах, ампаардыы муннуктардаах кириэппэстэри оҥостор буолбуттара.

1632 сыллааҕы саас Бүлүү өрүһүн устун сылдьар Мангазеятааҕы экспедицияиы кытары Енисейскэйдээҕи вое­водство сотнига Петр Бекетов бэйэтии 30-ча сэрииһиттэриниин кэлбитэ. Кипи Лена сүнньүнээҕи дьаһааҕы (нолуогу) хомуйууну салайбыта. Кинини кытары Енисейскэйдээҕи бояр уола Парфен Ходырев кэлсибитэ. Кинилэр Лена сүнньүгэр баар Аллан төрдүн чугаһыгар олохтоох долганнарга уонна эвепкилэргэ тохтообуттара, онно дьаһаах хомуйбуттара. Онтон Эдьигээҥҥэ бараннар эмиэ күндү түүлээҕинэн ылбыттара. Ол кэнниттэн Энсиэли хочотугар Бөтүҥтэн илин эҥэргэ тахсыыга баар Кулун Тутар арыыга турар Иван Галкин кыра кириэппэһигэр, кинилэри күүтэн олорор кэмигэр кэлбиттэрэ. Иван Галкин кириэппэһин иачальнигын дуоһунаһып Петр Бекетовка туттарбыта. Сотник Петр Бекетов атамаан Иван Галкин урукку Өспөх буолаһын соҕуруу диэки аҥарыгар дьаһаах хомуйааччынан, оттон Парфен Ходыревы Өспөх буолаһын хоту аҥарыгар дьаһаах хомуйааччынан анаталаабыта. Манна Петр Бекетов Иван Галкин кириэппэһин дьаһаах төлөөччүлэртэн ыраах сиргэ туттубутун сэмэлээбитэ. Бу кэнниттэн Петр Бекетов билигин "Ыстаарай куорат" диэн ааттанан турар сиргэ caҥa кириэппэһин (остуруогун) туттара сэрииһиттэрин илдьэ барбыта. Онно сэрииһиттэрин сороҕун кириэппэс тутуутугар үлэлэтэ хаалларбыта, сороҕун бэйэтин кытары Туймаада хочотугар илдьэ барбыта, онно Тыгын дархап уолаттарыттан дьаһаах хомуйуохтаах этэ. Тыгын уолаттарыттан күндү түүлээҕинэн син балай эмэ дьаһааҕы хомуйбута. Онно көрдөҕүпэ Тыгын суоҕа, ыйыталаспытыгар уолаттара сүрэҕинэн ыалдьан өлбүтүн туһунан эппиттэрэ, онтон атыны тугу да эппэтэхтэрэ. Петр Бекетов да, соччо иҥэн-тоҥон тугу да ыйыталаспатаҕа, онон кириэппэс (остуруок) туттарар сиригэр барбыта. Онтон сотору caҥa кэлбит Парфен Ходыревтыын Өспөх тойоҥҥо барбыттар. Ол барыытыгар Петр Бекетов үчүгэй сэрииһиттэрин илдьэ барбыт. Кинилэр Аллан өрүс соҕуруу биэрэгин суолун устун, түөрт хонукка айаннаан, сөпкө тиийбиттэр. Онно Петр Бекетов бу хотугу Өcnөxxө Парфен Ходырев диэн киһини дьаһаах хомуйааччынан аҕалбытын туһунан иһитиннэрбит. Онно олохтоох кырдьадастар Сүүрдээх Дүпсүнү өйдөппүттэр. Онон былыргы Сүүрдээх Дүпсүн үтүө аата үйэ-саас тухары бэйэтэ үөскэппит аҕатын ууһун аатыгар төннүбүт. Бу Дүпсүн аҕатып ууһун соҕуруу өртө Бээди диэн улахан алааһы бэйэтигэр холбонуутунан бүтэр гына оҥоһуллубут эбит. Бу кэмтэн ыла Дүпсүн буолаһа диэн баар буолбут. Парфен Ходырев сонно тута олохсуйбутунан барбыт. Буолас дьаһаах төлөөччүлэрин бастакы испииһэктэрии кини оҥорбут. Урукку Өспөх буолаһын Бээдиттэн соҕуруу өртүн барытын атамаан Иван Галкин бас билбит, Өспөх буолаһын дьаһаах хомуйааччытынан анаммыт. Онно Күтүр Улахан Кыыс диэн ааттаах, Улуу Нуутуйаан тойон кыыһа эбитэ үһү,1 элбэх уолаттара Багазаровтар, Багазаковтар дьаһайан олорор сирдэрэ этэ. Өспөх буолаһын дьаһаах төлөөччүлэрин саҥа испииһэктэрин Иван Галкин эмиэ саҥалыы оҥорбута.

Петр Бекетов, ити курдук .Сүүрдээх Дүпсүн үтүө аатын ((Күтүр Улахан Кыыс Чэриктэй Алланын уҥуор үөскээбит үчүгэй дьүһүннээх дьахтар кыыһа эбитэ үһү. Кыыс улаатыытын саҕана, ортоку аата сүтэн, Күтүр Кыыс буолбут. Онтон кэнники Күтүр (дьахтар), кырдьыытыгар Күтүр Эмээхсин диэн аатырбыт. Тыгын дарханы кытары Бөрөлөөххө 1625 сыллаахха көрсүбүт быһыылаах.)

үөрүүлээхтик төнуннэриигэ кыттан баран, өспөхтөр кириэппэстэрин көрө барбыта. Ол барыытыгар Өспөх тойону илдьэ барбыта. Онуоха өспөхтөр түргэнник бэринэ охсубатахтар, тойонноро Өcnөx тугу быһаарсарын билиэхтэрин баҕарбыттар быһыылаах. Ол икки ардыгар Петр Бекетов сэрииһиттэрэ, эмискэ саба сырсан киирбиттэр да, кириэппэһн уматан кэбиспиттэр. Онно 80-ча киһи уокка умайан өлбүт. Бу дьыалаҕа эһиилгитигэр 1633 сыллааҕы сайын, Петр Бекетов кытаанахтык мөҕүллэн, сэмэлэнэн турардаах.

Петр Бекетов, Өcnөx тойон кириэппэһин уматтаран баран, били Дүпсүн аҕатын yyhyrap кэлбитэ (ити сир билигин caҥa карталарга Дыгдаал диэн туочуканан бэлиэтэнэр). Онтон бу caҥa тутуллан бүппүт бэйэтин кириэппэһигэр (остуруогар) Өспөх тойону илдьэ кэлбитэ. Онно, аан бастакынан, Өcnөx тойону кытары биэс атын аҕа уустарын тойотторун холбоон, дьаһааҕы инники өртүгэр куруутун төлүү туруохтаахтарыгар андаҕайыы оҥотторбут. Бу кэнники күннэригэр элбэх аҕа уустарын уонна биистэрин уустарын баһылыктара андаҕайбыттара. Ол кэнниттэн Петр Бекетов Мэҥэ тойонун Бурууханы, Баатылы тойонун Нуоҕуйу дьаһааҕы мөккүөрэ суох төлүүр гына кыайыталаабыт. Ити да үрдүнэн онно-манна араас биричиинэлэринэн дьаһааҕы төлөөбөккө олорор аҕа уустара уонна биистэр уустара баар эбиттэр.

Сотник Петр Бекетов бэйэтэ туттарбыт caҥa кириэппэһигэр (остуруогар) киирэн ньиргийэн олорбута. Ол олордоҕупа, Бүлүү өрүһүн устун сылдьар Мангазея экспедициятын кытары Ленаҕа 1632 сыллаахха, саас, Корытов диэн харса-хабыра суох туттунуулаах-хаптыныылаах, халааһыннаах-талааһыннаах казак кэлсибит. Кини Аллан төрдүн чугаһыгар олохтоох долганнарга уонна эбэҥгкилэргэ тохтообут. Онно долган кырдьаҕас кинээһиттэн (князеһиттэн (Тыгынтан) долганныы таттаран эттэххэ Дыгынчаттан) элбэх дьаһааҕы көрдөөбүт. Дыгынча онтон-мантан кэлэи күүстэринэн дьаһаах хомуйаи ааспыт дьоннорго, күндү түүлээҕинэн түөрт төгүл төлөөбүт, онон билигин, бэсиһин, элбэх дьаһааҕы биэрэр кыаҕа суоҕа. Ону билэ-билэ, казак Степан Корытов долган кинээһин Дыгыны (Дыгынчаны) caҥa тутуллубут остуруокка хаайарга аманаатынан ылбыта. Онтон долганнар биир бөлөхтөөн олорор сирдэригэр барбыта. Олор тойонноруттан 180 кииһи дьаһаах хомуйбута уонна бэйэтин эмиэ аманаатынан ылбыта. Кэлин билбитэ, ол тойон били кырдьаҕас долган кинээһин уола эбит (аата биллибэт). Онон Степан Корытов долган кинээһин уолунаан иккиэннэрин, caҥa остуруокка киллэрэн, Петр Бекетовка туттаран кэбисппт. Остуруок үлэһиттэрэ буоллаҕына, бастакы омуннарыгар буолан долган кинээһин Тыгыны (Дыгынчаны) уоллары-бэйэлэри олус кытаанахтык туппуттар. Бу бастакы туох да буруйа суох аманааттары аан бастакыттан өлөр быһыыга-майгыга туппуттар, олус эрэйдээбиттэр-муҥнаабыттар, онон сотору иккиэн өлбүттэр. Онтон сылтаан долганнар уонна оннооҕу эбэҥкилэр Степан Корытов кириэппэһин уматан кэбиспиттэр.

Бу остуруокка долган кинээһин Дыгыны уоллары-бэйэлэри өлөрөллөрүн кытары, Тыгын дархан уолаттара, соруйан дьону муннаран, кинилэр аҕаларын Дыгыны улахан сохсонон баттатан өлөрбүттэрин туһунан кэпсээни тарҕаппыттара. Ол кинилэр аҕалара Сайсары булгунньаҕын үрдүгэр кистэнэн көмүллэ сытарын дьоҥҥо биллэримээри тардаппыттара. Манна таарыччы эттэххэ, кинилэр аҕалара Дыгып атын кинээстэртэн туох да уратыта cyoҕa, aҥap хараҕа отут муунта ыйааһына суоҕа. Бу кэнниттэн элбэх уларыйыылар-тэлэрийиилэр буолбуттара: Буойун Шахов кэлбитэ. Ол туһунан араас монографиялар суруллаары турар буолуохтаахтар.

// И.Г. Березкин Сайсары күөлэ уонна Сайсары булгунньаҕа.- Дьокуускай : “Бичик” нац. кинигэ кыһата, 1995.-C. 3-21